recursal/SuperWikiNEXT-32B huggingface dataset:
Η **Αρχιδούκισσα Μαρία Καρολίνα της Αυστρίας** (*Μαρία Καρολίνα Ερνεστίνα Αντωνία Ιωάννα Ιωσηφίνα* : 12 Ιανουαρίου 1740 - 25 Ιανουαρίου 1741) ήταν η τρίτη κόρη της Αρχιδούκισσας Μαρίας Θηρεσίας της Αυστρίας, μελλοντική Αυτοκράτειρα της Αγίας Ρωμαϊκής Αυτοκρατορίας, και του Φραγκίσκου-Στέφανου, δούκα της Λωρραίνης.

Ζωή
---

Η Μαρία Καρολίνα γεννήθηκε στη Βιέννη, στο παλάτι του Schönbrunn. Κατά την τρίτη εγκυμοσύνη της Μαρίας Θηρεσίας, η επιθυμία για ένα αρσενικό κληρονόμο ήταν έντονη. Η απογοήτευση ήταν μεγάλη όταν στις 12 Ιανουαρίου 1740 γεννήθηκε μια τρίτη κόρη. Αμέσως βαφτίστηκε το βράδυ της γέννησής της.

Μετά το θάνατο της μεγαλύτερης αδελφής της, Μαρίας Ελισάβετ στις 7 Ιουνίου, έγινε δεύτερη στη σειρά διαδοχής, μετά από την δεύτερη μεγαλύτερη αδελφή της, Μαριάννα. Πέντε μήνες αργότερα, στις 20 Οκτωβρίου, ο εκ μητρός παππούς της, αυτοκράτορας Κάρολος ΣΤ΄ πέθανε και η μητέρα της κληρονόμησε την Αυστρία και τη Βοημία. Τότε ξεκίνησε ο πόλεμος της αυστριακής διαδοχής. 

Στις 24 Ιανουαρίου 1741 η νεαρή Αρχιδούκισσα άρχισε ξαφνικά να αρρωσταίνει σοβαρά με βίαιες κρίσεις, πεθαίνοντας γύρω στο μεσημέρι της επόμενης ημέρας. Η αιτία θανάτου πιστεύεται ότι ήταν είτε τέτανος είτε σπασμοφιλία, είτε ευλογιά. Ωστόσο, όταν πέθανε, πραγματοποιήθηκε αυτοψία στο πτώμα, αλλά δεν δόθηκε καμία εξήγηση για τον θάνατό της. Τότε θάφτηκε στο θάλαμο της Μαρίας Θηρεσίας στην Αυτοκρατορική Κρύπτη της Βιέννης.

Δύο μικρότερες αδελφές της πήραν το όνομά της: μια θνησιγενή (γεννήθηκε και πέθανε το 1748) και μια άλλη (γεννημένη το 1752), μελλοντική Βασίλισσα της Νάπολης και της Σικελίας.

Παραπομπές
----------

1. ↑
2. ↑   Dito Vor – mittag in: Wiener Zeitung, 28 January 1741, p. 83. (online via ANNO)
3. ↑
4. ↑   Maria Theresia und ihre Kinder – Teil 3: Maria Karoline und die Fraisen in: imperial-austria.at (archive) [retrieved 7 January 2016].

Βιβλιογραφία
------------

* Elfriede Iby: "*Marie-Thérèse, biographie d'une souveraine*".
«**Εκκλησιαστική Αλήθεια**» ονομαζόταν ένα περιοδικό έντυπο του Οικουμενικού Πατριαρχείου που εκδιδόταν επί 43 συνεχή χρόνια, από το 1880 μέχρι το 1923. Σκοπός του ήταν η δημοσίευση ειδήσεων που αφορούσαν το Πατριαρχείο και τον Ελληνισμό της Ανατολής, καθώς και διάφορες επιστημονικές μελέτες. Αρχισυντάκτης και βασικότερο στέλεχος του εντύπου ήταν ο Μανουήλ Γεδεών. Στις αρχές της δεκαετίας του 1990 ξεκίνησε η φωτοαναστατική ανατύπωση της Εκκλησιαστικής Αλήθειας από το Πατριαρχικό Ίδρυμα Πατερικών Μελετών στην Ιερά Μονή Βλατάδων στη Θεσσαλονίκη.

Εξωτερικοί σύνδεσμοι
--------------------

* Εκκλησιαστική Αλήθεια στη ψηφιοποιημένη συλλογή της Δημόσιας Κεντρικής Βιβλιοθήκης της Βέροιας ΜΕΔΟΥΣΑ[*νεκρός σύνδεσμος*]
Κινητήρας μηχανικού ανελκυστήρα
**Ανελκυστήρας** ή **ανυψωτήρας** ονομάζεται κάθε εγκατάσταση που χρησιμοποιείται για την κάθετη μεταφορά φορτίων ή προσώπων μεταξύ ορόφων. Σήμερα έχει επικρατήσει ο γαλλικός όρος *ασανσέρ* για τον ανελκυστήρα ή ανυψωτήρα που χρησιμοποιείται στα πολυώροφα κτίρια.

Η ιδέα για χρησιμοποίηση τέτοιας εγκατάστασης ξεκινάει από πολύ παλιά. Ήδη από το 236 π.Χ. όπως αναφέρει ο Ρωμαίος αρχιτέκτονας Βιτρούβιος, υπήρχαν διάφορα παρόμοια συστήματα σε βασιλικά ανάκτορα. Ο πρώτος ανελκυστήρας τοποθετήθηκε στις Βερσαλλίες για χάρη του Λουδοβίκου ΙΔ' της Γαλλίας.

Κατά τον Μεσαίωνα οι ανελκυστήρες ήταν πρωτόγονοι, αποτελούνταν από σχοινιά με γάντζο και ένα καλάθι ή δίχτυ (παρόμοιος υπήρξε μέχρι τελευταία στα Μετέωρα).

Το 17ο αιώνα ο Γάλλος Βελαγέ εφηύρε ένα σύστημα ανελκυστήρα με χρησιμοποίηση αντίβαρου. Στις αρχές του 18ου αιώνα κατασκευάστηκαν οι πρώτοι υδραυλικοί ανελκυστήρες στην Αγγλία. Το 1835 κατασκευάστηκε ο πρώτος μηχανικός ανελκυστήρας πάλι στην Αγγλία στου οποίου το σχέδιο βασίζονται οι σημερινοί.

Στις ΗΠΑ κατασκευάστηκε το 1850 ο πρώτος ανελκυστήρας με ατμό, που τελειοποιήθηκε το 1852 από τον Έλισα Ότις. Ο πρώτος ηλεκτρικός ανελκυστήρας κατασκευάστηκε το 1880 στη Γερμανία από το βιομήχανο εφευρέτη Βέρνερ φον Ζίμενς.

Από τότε ακολούθησαν πάρα πολλές τελειοποιήσεις, ιδίως σε ότι αφορά την ασφάλεια του συστήματος. Έτσι γενικεύτηκε η χρήση τους, δίνοντας τη δυνατότητα να κατασκευαστούν πολυώροφα κτίρια και ουρανοξύστες.

Σήμερα υπάρχουν πάρα πολλές και ποικίλες μορφές ανελκυστήρων ανάλογες με τις διάφορες μορφές χρήσης τους.

Οι σύγχρονοι ανελκυστήρες
-------------------------

Εσωτερικό θαλάμου ανελκυστήρα
Ένας σύγχρονος ανελκυστήρας επιτρέπει την αμφίδρομη μεταφορά ενός θαλάμου στον κάθετο άξονα ενός κτηρίου διαμέσου ενός σταθερού φυσικού καναλιού (φρεατίου) το οποίο συνήθως είναι άρρηκτα δεμένο με τον σκελετό του κτηρίου. Οι δύο κύριοι τύποι ανελκυστήρων που χρησιμοποιούνται σήμερα είναι ο μηχανικός και ο υδραυλικός ανελκυστήρας. Η λειτουργεία του ανελκυστήρα πραγματοποιείται αυτοματοποιημένα μέσω ενός ηλεκτρονικού πίνακα "εγκεφάλου" ο οποίος βρίσκεται στο μηχανοστάσιο του ανελκυστήρα και επεξεργάζεται τα σήματα που δέχεται από την κονσόλα χειρισμού εντός του θαλάμου και τα κουμπιά (μπουτόν) κλήσεων. Ο χρήστης που βρίσκεται σε έναν όροφο του κτηρίου και επιθυμεί να χρησιμοποιήσει τον ανελκυστήρα πιέζει το κουμπί που βρίσκεται δίπλα από την πόρτα του ανελκυστήρα εξωτερικά ώστε να κληθεί ο θάλαμος στον συγκεκριμένο όροφο. Αφού ο χρήστης εισέλθει εντός του θαλάμου πιέζει το κατάλληλο κουμπί από την κονσόλα για να μεταφερθεί στον όροφο της επιλογής του.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ανελκυστήρας**  |

Παραπομπές
----------

Δείτε επίσης
------------

* Ανελκυστήρας Σαββάτου
**Δέκατος τρίτος και δέκατος τέταρτος μισθός** (γνωστοί ως δώρο Χριστουγέννων, δώρο Πάσχα και επίδομα αδείας) ονομάζονται οι προβλεπόμενες αποδοχές που καταβάλλονται στους εργαζόμενους ως μπόνους κατά τη διάρκεια του έτους. Πρόκειται για έναν επιπλέον μισθό τα Χριστούγεννα, μισές επιπλέον αποδοχές το Πάσχα και μισές το καλοκαίρι, που καταβάλλονται την περίοδο της θερινής αδείας δύο εβδομάδων, για τους μισθωτούς. Οι ημερομίσθιοι λαμβάνουν δεκαπέντε ημερομίσθια.

Η ιστορία του δεκάτου τρίτου μισθού ανάγεται στις Φιλιππίνες τον Δεκέμβριο του 1975. Το κόστος ζωής είχε αυξηθεί την τελευταία πενταετία, όχι όμως και οι μισθοί, με αποτέλεσμα ο πρόεδρος των Φιλιππίνων, Φερδινάντο Μάρκος, να θεσπίσει νόμο που προβλέπει την υποχρέωση καταβολής του δεκάτου τρίτου μισθού.

Στην Ελλάδα
-----------

Στην Ελλάδα, ο 13ος μισθός καθιερώθηκε με τον Αναγκαστικό Νόμο 1777/1951, αποτελώντας συμπλήρωμα του ΑΝ 866/46 (ΦΕΚ 21/26.1.1946). Στην Ελλάδα, οι πρώτοι που διεκδίκησαν ήσαν οι Τυπογράφοι της Κορίνθου τον Απρίλιο του 1822. Με τον ν.1082/1980 δημιουργείται το πλαίσιο καταβολής των και πλέον ονομάζεται επίδομα. Στις 2 Μαΐου 2010 ανακοινώθηκε η κατάργηση και αντικατάστασή του από επίδομα 500 ευρώ για μισθωτούς έως 3.000. Στις 7 Νοεμβρίου 2012 καταργήθηκε το επίδομα αδείας, Χριστουγέννων και Πάσχα για όλους τους δημοσίους υπαλλήλους και συνταξιούχους.

Παραπομπές
----------

1. ↑  «13th Month Pay | An Employer's Guide to Monetary Benefits». *Globalization Partners* (στα Αγγλικά). 13 Νοεμβρίου 2019. Ανακτήθηκε στις 5 Ιουλίου 2021.
2. ↑  «Το Δώρο Χριστουγέννων είχε τη δική του… ιστορία». Ανακτήθηκε στις 15 Σεπτεμβρίου 2022.
3. ↑  «Η ιστορία του Δώρου Χριστουγέννων». Ανακτήθηκε στις 15 Σεπτεμβρίου 2022.
Η **Abus** (ή ABUS) με έδρα το Wetter (Ruhr) είναι γερμανική εταιρεία κατασκευαστής τεχνολογίας προληπτικής ασφάλειας. Το όνομα είναι αρκτικόλεξο, που σχηματίζεται από τα αρχικά ***A**ugust **B**remicker* ***U**nd **S**öhne* (*Αύγουστος Μπρέμικερ και Υιοί*).

Ιστορία της εταιρείας
---------------------

Η εταιρεία ιδρύθηκε το 1924 από τον Αύγουστο Μπρέμικερ (1860-1938) με μερικούς από τους γιους του. στο Φόλμερστάιν, όπου αρχικά η εταιρεία κατασκεύαζε λουκέτα. Στο τέλος της δεκαετίας του 1920, η ABUS είχε πάνω από 30 υπαλλήλους.

Οι δουλειές πήγαιναν καλά, και έτσι επεκτάθηκαν το 1936 με νέα εγκατάσταση κτιρίου. Στα τέλη της δεκαετίας του 1930, η Abus απασχολούσε πάνω από 250 άτομα · το μερίδιο των εξαγωγών αυτά τα χρόνια ήταν 80%. Ο 2ος Παγκόσμιος Πόλεμος έβαλε τέλος στην ανάπτυξη. Στο τέλος του πολέμου, η ABUS σταμάτησε εντελώς την παραγωγή.

Οι δουλειές επανεκίνησαν το 1947, όταν η ABUS έλαβε άδεια να συνεχίσει τις εργασίες. Προσλήφιηκαν 79 υπάλληλοι.

Ένα δεύτερο εργοστάσιο κατασκευάστηκε το 1957 στο Ρέε στο Βέστερβαλντ, όπου παράλληλα με την παραγωγή, η Abus λειτουργεί επίσης κέντρο έρευνας και ανάπτυξης.

Η ABUS λειτουργεί μέχρι σήμερα και είναι διεθνώς αναγνωρισμένη.

Παραπομπές
----------

1. 1 2  *ABUS*. 2011. σελ. 23.
2. 1 2 3 4  *Tradition und Fortschritt ABUS – mit Sicherheit erfolgreich*. 25 Σεπτεμβρίου 1999. σελ. 18.
Ο **Ιγνάτιος Μίντιτς** (σερβ. Игнатије Мидић, γενν. 17 Οκτωβρίου 1954) είναι Σέρβος Ορθόδοξος θεολόγος και επίσκοπος.

Ο Μίντιτς είναι καθηγητής της δογματικής στο Πανεπιστήμιο του Βελιγραδίου. Οι θεολογικές θέσεις του είναι επηρεασμένες κυρίως από τον Άγιο Μάξιμο τον Ομολογητή και τον Ιωάννη Ζηζιούλα. Αναπτύσσει τη βασική διδασκαλία της Ορθοδοξίας για τον άνθρωπο όχι απλώς ως μία ξεχωριστή δογματική ή εκκλησιολογική θέση, αλλά την ενσωματώνει στο πλαίσιο της όλης θεολογίας. Οι θέσεις του, όπως και εκείνες του Ζηζιούλα είναι ευμενώς αποδεκτές, αλλά και συζητώνται με κριτικό πνεύμα και επανεξετάζονται από μια νέα γενιά θεολόγων και φιλοσόφων στη Σερβία, ιδιαιτέρως από τον Αλεκσάνταρ Ντάκοβατς και τον Νταβόρ Ντζάλτο. Ο Ιγνάτιος Μίντιτς χειροτονήθηκε επίσκοπος το 1994, με έδρα την πόλη Ποζάρεβατς, ως μητροπολίτης Ποζάρεβατς και Μπρανίτσεβο, διαδεχόμενος τον Σάββα Άντριτς.

Τον Ιούνιο του 2018 ο Ιγνάτιος Μίντιτς εκλέχθηκε κοσμήτορας της Σχολής Ορθόδοξης Θεολογίας του Πανεπιστημίου του Βελιγραδίου με τριετή θητεία.

Από τα νεότερα έργα του ξεχωρίζει η *Ορθόδοξη κατήχηση* (Βελιγράδι 2003-2004).

Παραπομπές
----------

1. ↑  Vladika Ignatije (Midić) postavlјen za novog Dekana Pravoslavnog Bogoslovskog Fakulteta BU

Εξωτερικοί σύνδεσμοι
--------------------

* Πολυμέσα σχετικά με το θέμα  Ignatije (Midić) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315533058
* LCCN: n2015018219
* ISNI: 0000 0004 4774 0751
* GND: 1077764375

 |

 |
Μακρινή άποψη του αστικού πανοράματος του Λεβέντ από τα στενά του Βοσπόρου στην Κωνσταντινούπολη.
Ένα διπλοκάρινο θαλάσσιο λεωφορείο στον Βόσπορο, με φόντο τον ορίζοντα του Λεβέντ. Το Ιστάνμπουλ Σάφαϊρ είναι ο πρώτος ουρανοξύστης στα αριστερά.
Το **Λεβέντ** (τούρκικα: Levent) είναι γειτονιά και μια από τις κύριες επιχειρηματικές περιοχές της Κωνσταντινούπολης, στην Τουρκία, που βρίσκεται στην ευρωπαϊκή πλευρά της πόλης. Αποτελεί τμήμα του δήμου Μπεσίκτας και βρίσκεται στα βόρεια του Κεράτιου Κόλπου, στη δυτική ακτή του στενού του Βοσπόρου.

Το Λεβέντ, μαζί με το κοντινό Μάσλακ, είναι μια από τις κύριες επιχειρηματικές περιοχές στην ευρωπαϊκή πλευρά της πόλης, όπου πολλά έργα ουρανοξυστών βρίσκονται υπό κατασκευή ή στο στάδιο του σχεδιασμού. Ένα από τα σύγχρονα αστικά πανοράματα βρίσκεται εδώ, κρυμμένο πίσω από τους λόφους του Βοσπόρου και δεν διαταράσσει την ατμόσφαιρα της ιστορικής χερσονήσου της Κωνσταντινούπολης, η οποία βρίσκεται σε αρκετή απόσταση.

Ο ψηλότερος ουρανοξύστης στο Λεβέντ είναι ο 54 ορόφων Ιστάνμπουλ Σάφαϊρ, ο οποίος έχει ύψος 238 μέτρα (261 μέτρα με την κεραια). Ήταν ο ψηλότερος ουρανοξύστης της Κωνσταντινούπολης και της Τουρκίας μεταξύ 2010 και 2016, ενώ από το 2023, είναι ο πέμπτος ψηλότερος ουρανοξύστης στην Κωνσταντινούπολη και την Τουρκία, πίσω από τον Πύργο της Τουρκικής Κεντρικής Τράπεζας ύψους 352 μέτρων στην περιοχή Ατασεχίρ στην ασιατική πλευρά της πόλης. Ο Πύργος Μετροπόλ Ιστάνμπουλ (70 όροφοι / 301 μέτρα συμπεριλαμβανομένων των δίδυμων κεραιών του) επίσης στην περιοχή Ατασεχίρ· και οι Πύργοι Σκάιλαντ Ιστάνμπουλ 1 και 2 (2 x 284 μέτρα), που βρίσκονται δίπλα στο Στάδιο Νεφ στη γειτονιά Χουζούρ της περιοχής Σαρίγερ, στην ευρωπαϊκή πλευρά.

Οι σταθμοί Λεβέντ και 4. Λεβέντ κατά μήκος της γραμμής Μ2 του Μετρό Κωνσταντινούπολης εξυπηρετούν την επιχειρηματική περιοχή Λεβέντ και τις γύρω γειτονιές.

Παραπομπές
----------

1. ↑  Emporis: Levent Αρχειοθετήθηκε 2007-03-14 στο Wayback Machine.
2. 1 2  Emporis: Sapphire
3. ↑  «Central Bank of the Republic of Turkey Campus Phase I-II». *limak.com.tr*. Αρχειοθετήθηκε από το πρωτότυπο στις 16 Μαΐου 2023. Ανακτήθηκε στις 15 Μαΐου 2023.
4. ↑  «Metropol İstanbul». *gapinsaat.com*. Ανακτήθηκε στις 16 Μαΐου 2023.
5. ↑  «Skyland Istanbul».
6. ↑  «Image of Skyland Istanbul Towers».
Ο **Μάικλ Χάντερ** είναι Σκωτσέζος συνθέτης και μουσικός από τη Γλασκώβη της Σκωτίας, ο οποίος συνέθεσε τα θεματικά τραγούδια και για το Grand Theft Auto: San Andreas και για το Grand Theft Auto IV. Συνέθεσε επίσης το soundtrack του "L.S. Mob" που διέρρευσε για το Grand Theft Auto V, το οποίο προοριζόταν να είναι το βασικό τραγούδι για το παιχνίδι. Ωστόσο, τελικά απορρίφθηκε υπέρ του "Welcome to Los Santos".

Παραπομπές
----------

1. ↑  «Theme from San Andreas». *GTA Wiki* (στα Αγγλικά). Ανακτήθηκε στις 13 Νοεμβρίου 2023.
2. ↑  «Soviet Connection». *GTA Wiki* (στα Αγγλικά). Ανακτήθηκε στις 13 Νοεμβρίου 2023.
3. ↑  «Welcome to Los Santos». *GTA Wiki* (στα Αγγλικά). Ανακτήθηκε στις 13 Νοεμβρίου 2023.
Ο **Έλμορ Τζέιμς** (*Elmore James*, 27 Ιανουαρίου 1918 - 24 Μαΐου 1963) ήταν Αμερικανός μουσικός της μπλουζ, συνθέτης και κιθαρίστας.

Γεννήθηκε στο Λίντεν του Μισσισσιπή στις 27 Γενάρη του 1918, σαν **Ελμορ Μπρουκς**, νόθος γιος της Λιόλα Μπρουκς. Από μικρός άρχισε να μαθαίνει κιθάρα, παίζοντας σε χορούς και πανηγύρια της περιοχής. Το 1937 πήγε στο Μπελζόνι του Μισσισσιπή, όπου γνώρισε τον Σόνι Μπόι Γουίλιαμσον (*Sonny Boy Williamson*) και τον Ρόμπερτ Τζόνσον (*Robert Johnson*), με τους οποίους σχημάτισε μπλουζ μπάντα. Το 1947, μετά τη θητεία τους στο Ναυτικό κατά τον Δεύτερο Παγκόσμιο Πόλεμο, συνέχισε να εμφανίζεται με τον Σόνι Μπόι, τόσο ζωντανά όσο και στη ραδιοφωνική εκπομπή που είχε ο δεύτερος.

Το 1951 κυκλοφόρησε το κομμάτι *Dust my Broom*, που έφτασε στο νούμερο 9 του μαύρου Billboard και τον καθιέρωσε σαν κυρίαρχη μορφή του αστικού μπλουζ. Το 1954 μετακόμισε στο Σικάγο, τότε πρωτεύουσα του ηλεκτρικού μπλουζ, όπου έφτιαξε δική του μπάντα και έγραψε τα πιο γνωστά τραγούδια του, που θα γίνονταν κλασικά στο είδος, όπως *Blues Before Sunrise*, *The Sky Is Crying* και το *Standing At The Crossroads*.

Το 1962 εμφανίστηκε για λίγο στο Τζάκσον, ενώ τον επόμενο χρόνο γύρισε στο Σικάγο, όπου συνέχισε να εμφανίζεται, για μικρό όμως διάστημα καθώς στις 24 Μαΐου 1963 πέθανε από καρδιακή προσβολή.

Ο Έλμορ Τζέιμς θεωρείται ένας από τους μεγαλύτερους δεξιοτέχνες της slide κιθάρας. Αρκετοί γνωστοί κιθαρίστες τον έχουν αναφέρει ως κύρια επιρροή τους, τόσο όσον αφορά την τεχνική όσο και τη σύνθεση, ενώ τα τραγούδια του διασκευάζονται ακόμα και σήμερα. Στις συνθέσεις του συνδύασε τα αγροτικά μπλουζ με τη μετέπειτα αστική εκδοχή του είδους, καθώς και με την αισθηματικότητα της κάντρι μουσικής.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13895561m. Ανακτήθηκε στις 10  Οκτωβρίου 2015.
3. 1 2  «Encyclopædia Britannica» (Αγγλικά) biography/Elmore-James. Ανακτήθηκε στις 9  Οκτωβρίου 2017.
4. ↑  www.allmusic.com/artist/elmore-james-mn0000176936/biography.
5. ↑  www.smokestacklightnin.com/Bios/Elmore%20James.htm.
6. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. ↑  *LIBRIS*. 21  Μαρτίου 2003. libris.kb.se/katalogisering/nl0246t62sff9mp. Ανακτήθηκε στις 24  Αυγούστου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
* Δισκογραφία στο MusicBrainz
* Βιογραφία στο ArtistDirect

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49408406
* **Europeana**: agent/base/61507
* LCCN: nr89008940
* ISNI: 0000 0000 7975 039X
* GND: 128959126
* SELIBR: 216576
* SUDOC: 128957964
* BNF: cb13895561m (data)
* MusicBrainz: 6fbd2cfb-5f9c-497c-8e06-3c6668367681
* NKC: js20060804010
* ICCU: UBOV507256
* BNE: XX979291

 |

 |
Συντεταγμένες: 14°31′32″N 75°49′06″W﻿ / ﻿14.5256°N 75.8183°W﻿ / 14.5256; -75.8183
Η **Καραϊβική Θάλασσα** είναι τροπικό σώμα νερού, όμορο του Ατλαντικού ωκεανού και νοτιοανατολικά του Κόλπου του Μεξικού. Καλύπτει το μεγαλύτερο μέρος της Καραϊβικής Τεκτονικής Πλάκας και περικλείεται στον νότο από τη Βενεζουέλα, την Κολομβία και τον Παναμά, δυτικά από την Κόστα Ρίκα, τη Νικαράγουα, την Ονδούρα, τη Γουατεμάλα, την Μπελίζ και τη χερσόνησο Γιουκατάν του Μεξικού, στο βορρά από τα νησιά των Μεγάλων Αντιλλών την Κούβα, την Ισπανιόλα την Τζαμάικα και το Πουέρτο Ρίκο, και ανατολικά από τις Μικρές Αντίλλες. 

Η Καραϊβική Θάλασσα είναι μία από τις μεγαλύτερες αλμυρές θάλασσες και έχει έκταση περίπου 2.754.000 χλμ². Το βαθύτερο σημείο της θάλασσας είναι η Τάφρος Κέιμαν, μεταξύ της Κούβας και της Τζαμάικα, στα 7.686 μέτρα κάτω από το επίπεδο της θάλασσας. 

Ολόκληρη η περιοχή της Καραϊβικής Θάλασσας, ιδιαίτερα τα πολυάριθμα νησιά, είναι γνωστή ως Καραϊβική.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καραϊβική Θάλασσα** |

1. ↑  The Caribbean Sea  Αρχειοθετήθηκε 2018-01-04 στο Wayback Machine. All The Sea.

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 236345924
* LCCN: sh85020308
* GND: 4029667-2
* NDL: 00628395
* NKC: ge138167

 |

 |
**Ελλήνιο** (Αρχαία Ελληνικά : Ἑλλήνιον</link> )  ήταν ένας αρχαίος ελληνικός ναός   στη Ναυκράτιδα ( Αίγυπτος ), που ιδρύθηκε από τις πόλεις Ρόδος, Κνίδος, Αλικαρνασσός, Φασέλης, Χίος, Τέος, Φώκαια, Κλαζομενές  και Μυτιλήνη  κατά τη βασιλεία του Άμαση Β΄ (6ος αιώνας π.Χ.).

Το Ελλήνιο ήταν ένας ναός αφιερωμένος '' στους θεούς των Ελλήνων '' το οποίο είναι εμφανές και από τα διαφορα κεραμικά που βρέθηκαν στο σημείο του ναού, όπου κυριαρχούν τα ευρήματα μορφών από τερακότα, κατά κύριο λόγο, προτόμες.

  

ὁ φαραών Ἄμασις καὶ φίλος τῶν Ἑλλήνων ἦν καὶ πολλὰ αὐτοῖς εὖ πεποίηκε. τοῖς δὲ εἰς Αἴγυπτον ἐλθοῦσιν ἐδωρήσατο Ναυκράτιν, ὅπως ἐνταῦθα κατοικήσωσιν. τοῖς δὲ μὴ βουλομένοις ἐνταῦθα οἰκεῖν ἀλλὰ τῇ ναυτικῇ ἐμπορίᾳ προσέχειν, ἔδωκε χώρας, ἵνα ἐκεῖ ἱερὰ καὶ νεώσοικους θεοῖς ἀναστήσωσιν. τῶν δὲ τούτων μεγίστην καὶ λαμπροτάτην καὶ λεγομένην Ἑλλήνιον κοινῇ ταῖς κατωκισμέναις πόλεσιν ἀνεστήσατο· τῶν μὲν Ἰωνίων τάς τε Χῖον καὶ Τέων καὶ Φώκειαν καὶ Κλαζομενάς, τῶν δὲ Ῥοδίων τὴν Κνίδον καὶ Ῥόδον καὶ Ἁλικαρνασσὸν καὶ Φασηλίδα, τῶν δὲ Αἰολέων μόνην Μυτιλήνην. 

Ηροδότου, Ιστορίαι Β΄178

  

Ο Φαραώ Άμασης ήταν και φίλος των Ελλήνων και τους έκανε πολύ καλό. Σε όσους ήρθαν στην Αίγυπτο έδωσε την Ναυκράτη να κατοικήσουν σε αυτήν. Σε όσους δεν ήθελαν να ζήσουν εκεί, αλλά να αφοσιωθούν στο θαλάσσιο εμπόριο, τους έδωσε χωράφια για να χτίσουν βωμούς και ιερούς περιβόλους για τους θεούς. Ο μεγαλύτερος από αυτούς, ο πιο διάσημός και επώνυμος [ναός], το λεγόμενο Ελλήνιο, ανεγέρθηκε από κοινού από τις εξής πόλεις: της Ιωνίας, Χίος, Τέος, Φώκαια και Κλαζομένες. Μεταξύ των Ροδίων, η Κνίδος, η Ρόδος, η Αλικαρνασσός και η Φασηλίδα. από τους Αιολείς μόνο η Μυτιλήνη.

Παραπομές
---------

1. ↑  spelled also Helleneion
2. ↑  Excursions in Epichoric History: Aiginetan Essays
Page 319 By Thomas J. Figueira (ISBN 0-8476-7792-3)
3. ↑  More Studies in the Ancient Greek "polis"
Page 24 By Mogens Herman Hansen, Kurt A. Raaflaub (ISBN 3-515-06969-0)
4. ↑  Religion and Colonization in Ancient Greece Page 130 By Irad Malkin (ISBN 90-04-07119-9)
5. ↑  Herodotus 2.178.1
Τα **νευρογλοιακά κύτταρα** είναι μη-νευρωνικά κύτταρα με ποικίλα σχήματα τα οποία συμβάλλουν στη διατήρηση της ομοιόστασης και παρέχουν στήριξη και προστασία στους νευρώνες του εγκεφάλου. Σύμφωνα με παλαιότερες μελέτες η αναλογία ήταν ένα νευρογλοιακό κύτταρο προς δέκα νευρώνες αλλά τώρα η αναλογία θεωρείται ότι είναι ένα νευρογλοιακό κύτταρο προς έναν νευρώνα.

  

Υπάρχουν έξι είδη νευρογλοιακών κυττάρων: τα μικρογλοία (ΚΝΣ), τα αστρογλοία (ΚΝΣ), οι ολιγοδενδρίτες (ΚΝΣ), τα επενδυματικά κύτταρα (ΚΝΣ), τα κύτταρα Schwann (ΠΝΣ) και τα δορυφορικά κύτταρα (ΠΝΣ).

Τα νευρογλοιακά κύτταρα έχουν τους εξής ρόλους: 

* να περιβάλλουν τους νευρώνες, να τους κρατάνε στη θέση τους καθώς και να απομακρύνουν άχρηστες ουσίες από αυτούς
* να παρέχουν θρεπτικές ουσίες και οξυγόνο στους νευρώνες
* να απομονώνουν τον ένα νευρώνα από τον άλλον
* να εξουδετερώνουν παθογόνα
* να απομακρύνουν νεκρούς νευρώνες
* να περιβάλλουν τον νευράξονα και να συμβάλλουν στη μόνωσή του και
* να επιταχύνουν τη μεταφορά των νευρικών ώσεων

Η σημαντικότερη λειτουργία των ολιγοδενδριτών είναι η δημιουργία του μυελώδους ελύτρου στο ΚΝΣ
Σχέδιο του συγκροτήματος της μυραμίδας παό τρισδιάστατο μοντέλο. 
Η **Πυραμίδα του Ρετζεντέφ** αποτελείται σήμερα κυρίως από ερείπια και βρίσκεται στο Αμπού Ροάς. Είναι η πιο βόρεια πυραμίδα της Αιγύπτου, και πιστεύεται ότι χτίστηκε από το Ρετζεντέφ, γιο και διάδοχο του Χέοπα. Αν και κάποιοι αιγυπτιολόγοι στις τελευταίες δεκαετίες έχουν προτείνει άλλη θέση, πρόσφατες ανασκαφές στο Αμπού Ροάς από τον Michael Baud του Μουσείου του Λούβρου υποδηλώνουν ότι η πυραμίδα δεν ολοκληρώθηκε ποτέ. Αν ολοκληρωνόταν όμως, πιστεύεται ότι θα είχε περίπου το ίδιο μέγεθος με την Πυραμίδα του Μυκερίνου — την τρίτη σε μέγεθος από τις Πυραμίδες της Γκίζας. Πιστεύεται ότι ήταν μία από τις πιο όμορφες πυραμίδες με εξωτερική κάλυψη από γυαλισμένο γρανίτη και ασβεστόλιθο και με μεγάλο πυραμίδιο στην κορυφή. Το αρχαίο όνομα της πυραμίδας ήταν "Ο Έναστρος Ουρανός του Ρετζεντέφ". 

Υπάρχει η εικασία ότι στην πραγματικότητα η πυραμίδα καταστράφηκε επίτηδες, ίσως επειδή ο Ρετζεντέφ ήταν μη δημοφιλής φαραώ. Ο Μίροσλαβ Βέρνερ έγραψε στο έργο του «Οι Πυραμίδες»: «Η καταστροφή άρχισε στο τέλος του Νέου Βασιλείου το πολύ, και εντατικοποιήθηκε ιδιαίτερα κατά τη ρωμαϊκή και πρώιμη χριστιανική περίοδο όταν στο κοντινό Ουάντι Καρίν χτίστηκε Κοπτικό μοναστήρι. Έχει επίσης αποδειχτεί ότι στα τέλη του 19ου αιώνα, από το σημείο μεταφερόταν πέτρα ακόμα, με ρυθμό ακόμα και 300 καμήλες την ημέρα». 

Η Πυραμίδα του Ρετζεντέφ διαφέρει αρχιτεκτονικά από εκείνες των αμέσως προηγούμενων προκατόχων του, στο ότι οι θάλαμοι ήταν κάτω από την πυραμίδα αντί για μέσα σε αυτή. Η πυραμίδα έχει χτιστεί πάνω σε φυσικό λόφο και οι θάλαμοι χτίστηκαν με τη μέθοδο λάκκου-ράμπας. Σκάφτηκε ένας λάκκος 21 επί 9 μέτρα, μέσα στο φυσικό λόφο. Κατόπιν φτιάχτηκε μία ράμπα με κλίση 22º35' και οι θάλαμοι και οι διάδρομοι χτίστηκαν μέσα στο λάκκο και πάνω στη ράμπα. Μόλις ολοκληρώθηκαν οι θάλαμοι ο λάκκος και και η ράμπα καλύφθηκαν και η πυραμίδα χτίστηκε από πάνω. Αυτό επέτρεψε να μην χρειαστεί σκάψιμο τούνελ για την κατασκευή των θαλάμων, και για να αποφευχθεί η πολυπλοκότητα της κατασκευής μέσα στην εσωτερική δομή της πυραμίδας.

Παραπομπές
----------

1. ↑
2. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 23 Νοεμβρίου 2015. Ανακτήθηκε στις 11 Φεβρουαρίου 2019.
3. ↑  Vallogia, Michel (1997). *Études sur l'Ancien Empire et la nécropole de Saqqara*. 418
4. ↑  Vallogia, Michel (University of Geneva); Rowlands, Joanne (University of Oxford); Hawass, Zahi (Secretary General, Supreme Council of Antiquities, Egypt) (23 Ιουνίου 2008). *The Lost Pyramid*. History. Αρχειοθετήθηκε από το πρωτότυπο στις 20 Μαρτίου 2009. Ανακτήθηκε στις 12 Δεκεμβρίου 2008.

Εξωτερικοί σύνδεσμοι
--------------------

* Newsweek's Interactive Graphic on Djedefre's pyramid with Interactive Timeline of the major pyramids of ancient Egypt\* Information with interactive map, videos & photos of the pyramid of Djedefre at Talking Pyramids
Ο **Γραμματέας του Κράτους επί των Εξωτερικών και των Κοινοπολιτειακών Υποθέσεων του Ηνωμένου Βασιλείου** (αγγλικά: **Secretary of State for Foreign, Commonwealth and Development Affairs**) - (στα Ελληνικά Μ.Μ.Ε. αναφέρεται ως ***Υπουργός Εξωτερικών***) είναι υψηλόβαθμο στέλεχος της Κυβέρνησης του Ηνωμένου Βασιλείου και επικεφαλής του Γραφείου Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλείου. 

Η θέση του Υπουργού Εξωτερικών του Ηνωμένου Βασιλείου, ανήκει στις 4 σημαντικότερες εκτελεστικές θέσεις της Κυβέρνησης του Ηνωμένου Βασιλείου (Πρωθυπουργός, Υπουργός Οικονομικών, Υπουργός Εσωτερικών). Η θέση του Γραμματέα του Κράτους επί των Εξωτερικών, δημιουργήθηκε τον Μάρτιο του 1872, αντικαθιστώντας τις τότε αντίστοιχες υπουργικές θέσεις, οι οποίες ήταν διαχωρισμένες σε 2 διαφορετικές. 

Ο εκάστοτε Υπουργός Εξωτερικών, είναι υποχρεωμένος να λογοδοτεί και να ελέγχεται για το έργο του, από την Ειδική Επιτροπή Εξωτερικών Υποθέσεων της Βουλής των Κοινοτήτων του Ηνωμένου Βασιλείου. 

Από τις 6 Σεπτεμβρίου 2022, ο βουλευτής του Συντηρητικού Κόμματος, **Τζέιμς Κλέβερλι**, υπηρετεί υπό την Κυβέρνηση της Λιζ Τρας, ως Υπουργός Εξωτερικών του Ηνωμένου Βασιλείου.

Αρμοδιότητες
------------

Το αξίωμα του Γραμματέα του Κράτους επί των Εξωτερικών του Ηνωμένου Βασιλείου, αντιστοιχεί σε γενικές γραμμές με αυτή των υπολοίπων Υπουργών Εξωτερικών άλλων κρατών. Οι κύριες αρμοδιότητες του Γραμματέα είναι οι εξής:

* Επικεφαλής του (Υπουργείου) Γραφείου Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλέιου.
* Οι διεθνείς σχέσεις και επαφές, με ξένες χώρες και άλλες κυβερνήσεις.
* Προώθηση των Βρετανικών συμφερόντων στο εξωτερικό.
* Ζητήματα που σχετίζονται την Κοινοπολιτεία των Εθνών και τα Βρετανικά Υπερπόντια Εδάφη.
* Επίβλεψη της Μυστικής Υπηρεσίας Πληροφοριών (MI6) και του Αρχηγείου Κυβερνητικών Επικοινωνιών.

Κατάλογος Υπουργών Εξωτερικών
-----------------------------

Διατελέσαντες Υπουργοί Εξωτερικών του Ηνωμένου Βασιλείου| Πορτραίτο | Όνομα | Θητεία | Κόμμα | Πρωθυπουργός | Μονάρχης |
| --- | --- | --- | --- | --- | --- |
|  |  |  |  |  |  |

Παραπομπές
----------

1. ↑
2. ↑  Reuters (2021-09-15). «Factbox: Liz Truss, Britain's new foreign minister. What are her views?» (στα αγγλικά). *Reuters*.. Ανακτήθηκε στις 2022-09-06.
3. ↑  «'In Liz we Truss': UK gets first female Conservative foreign secretary». *the Guardian* (στα Αγγλικά). 15 Σεπτεμβρίου 2021. Ανακτήθηκε στις 6 Σεπτεμβρίου 2022.
4. ↑
5. ↑
6. ↑

Εξωτερικοί σύνδεσμοι
--------------------

* UK Foreign, Commonwealth & Development Office
Η **Καφέ Αβάνας** γνωστή και ως **Γάτα της Αβάνας** ήταν αποτέλεσμα προγραμματισμένης αναπαραγωγής μεταξύ σιαμέζας γάτας και εγχώριων μαύρων γάτων, από την ομάδα των θαυμαστών της γάτας στην Αγγλία, στη δεκαετία του 1950. Οι εκτροφείς εισήγαγαν μια σιαμέζα τύπου Ρωσική Μπλε στην αναπαραγωγή τους, χρησιμοποιώντας όμως τον τρέχοντα γενετικό έλεγχο, και πιστεύεται ότι σχεδόν καθόλου δεν παραμένει στη γονιδιακή δεξαμενή[*ασαφές*].

Έχει τεκμηριωθεί ότι η καφέ γάτες παρουσιάστηκαν στην Ευρώπη τη δεκαετία του 1890, και τους δόθηκε το όνομα Ελβετική Βουνίσια Γάτα (Swiss Mountain Cat). Αυτές οι ράτσες εξαφανίστηκαν μετά τον Δεύτερο Παγκόσμιο Πόλεμο, με την πιο πιθανή εξήγηση ότι η Λέσχη της Βρετανίας αποθαρρύνθηκε και σταμάτησε την αναπαραγωγής τους. Η Ελβετική Βουνίσια Γάτα δεν χρησιμοποιήθηκε ποτέ στα προγράμματα αναπαραγωγής της σύγχρονης Καφέ Αβάνας, ωστόσο, πιθανόν το γενετικό μερίδιο να το κληρονόμησε από την σιαμέζα.

Παραπομπές
----------

1. ↑  «Breed Profile: The Havana Brown». Αρχειοθετήθηκε από το πρωτότυπο στις 12 Αυγούστου 2015. Ανακτήθηκε στις 23 Μαΐου 2015.
2. ↑  «Havana Brown 1998 Article». Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 23 Μαΐου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γάτα της Αβάνας** |

* CFA Havana Brown Breed Profile
* Page, Susie ; The Complete Cat Owner's Manual; Fog City Press; ISBN 1-875137-84-X (hardback, 1997)
* Placchi, Norma; The Havana Brown: The Cat in a Not So Plain Brown Wrapper, Cat Fanciers' Association (May 1991)
* 

  


|  |  |
| --- | --- |
| 

|  |
| --- |
| * Πύλη:Ζωολογία
* Πύλη:Θηλαστικά
 |

 |
Για άλλες χρήσεις, δείτε: Άγιος Στυλιανός (αποσαφήνιση).
Ο **Άγιος Στυλιανός** είναι Μικρασιάτης άγιος που έζησε μεταξύ 4ου και 6ου αιώνα. Γεννήθηκε στην Αδριανούπολη Παφλαγονίας της Μικράς Ασίας.

Βίος
----

Οι ιστορικές πληροφορίες που διαθέτουμε για τον βίο του είναι πενιχρές. Γεννήθηκε στην Αδριανούπολη Παφλαγονίας της Μικράς Ασίας. Μόλις ενηλικιώθηκε, μοίρασε την πατρική του περιουσία στους φτωχούς και έζησε σε ερημικό τόπο με νηστεία και επίμονη άσκηση μέσα σε σπήλαιο. Απέκτησε, με τα χρόνια, φήμη κυρίως για την θαυματουργή του προσευχή που βοηθούσε πολλές γυναίκες όταν δεν τεκνοποιούσαν. Έτσι ο Άγιος καθιερώθηκε ως προστάτης των νηπίων και θεραπευτής των παιδικών ασθενειών. Πέθανε στην Παφλαγονία, άγνωστο πότε. Η Ορθόδοξη Εκκλησία τιμά τη μνήμη του στις 26 Νοεμβρίου.

Εικονογραφία
------------

Η ιαματική θαυματουργία του Αγίου πέρασε και στην εικαστική απόδοση του αγίου: σε βυζαντινές και κυρίως μεταβυζαντινές εικόνες παρουσιάζεται
ως γέροντας που κρατά με το αριστερό του χέρι σπαργανωμένο βρέφος και με το δεξί ειλητάριο στο οποίο αναγράφεται, *ΠΑΙΔΩΝ ΦΥΛΑΞ ΠΕΦΥΚΑ (ΑΛΛΑ) ΘΕΟΥ ΤΟ ΔΩΡΟΝ*

Λαογραφία
---------

Από παρετυμολογία του ονόματός του πιστεύεται ότι αυτός στυλώνει, δηλαδή ενισχύει την υγεία των παιδιών. Γι' αυτό κατά την εορτή του οι μητέρες των βρεφών και των άλλων παιδιών απέχουν από κάθε δραστηριότητα. Έτσι στην Ικαρία τα σπίτια έχουν την εικόνα του αγίου και όταν αρρώσταινε κάποιο παιδί λειτουργούσαν την εικόνα και σταύρωναν με αυτήν το παιδί. Στην Κρήτη οι γονείς των παιδιών τα οποία πεθαίνουν, ονομάζουν το νεογέννητο μετά το θάνατο του παιδιού, *Στυλιανό* ή *Στυλιανή*. Σε κάποια, πάλι, ασθένεια, μπορούσε το όνομα να αλλάξει σε *Στυλιανός*. Εξαιρετικά διαδεδομένο είναι, κυριως ανάμεσα στους Θράκες αλλά και στους Βλάχους, το όνομα *Στέργιος* ως παραλλαγή του *Στέλιος,* το οποίο δίδεται κατόπιν τάματος για ευτοκία από επίτοκες γυναίκες, οι οποίες ενωρίτερα δεν μπόρεσαν να αποκτήσουν παιδιά.

Οι αντιλήψεις αυτές για τον Άγιο Στυλιανό, είναι ακόμη και σήμερα διαδεδομένες μεταξύ των πιστών. Πιστεύεται ότι ο Άγιος ενισχύει την υγεία των νηπίων, των οποίων θεωρείται φύλακας. Στην Ελλάδα τη μέρα της εορτής του γιορτάζουν κατά παράδοση και αυτοί που έχουν το όνομα Στέργιος.

Παραπομπές
----------

1. ↑  όπ.π.σελ.48-49
2. ↑  «Άγιος Στυλιανός, ο προστάτης των παιδιών». *Πεμπτουσία*. 26 Νοεμβρίου 2018. Ανακτήθηκε στις 26 Νοεμβρίου 2020.
3. ↑  αρχιμ. Γεώργιος Χρυσοστόμου, *Ο Άγιος Στυλιανός ως θεραπευτής παιδικών ασθενειών*, Βελλά-Επιστημονική Επετηρίδα, τομ.Β (2003), σελ.47-48

Βιβλιογραφία
------------

* αρχιμ. Γεώργιος Χρυσοστόμου, Ο Άγιος Στυλιανός ως θεραπευτής παιδικών ασθενειών, Βελλά-Επιστημονική Επετηρίδα,τομ.Β (2003),σελ.43-53

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 287649578
* SUDOC: 158962737

 |

 |
Ο **Γεώργιος Θεμελής** (1897 - 30 Σεπτεμβρίου 1969) ήταν υποπτέραρχος της ελληνικής Πολεμικής Αεροπορίας, πολιτικός και συνεργάτης της Ναζιστικής Γερμανίας. Διορίσθηκε νομάρχης Πέλλας από τη δωσιλογική κυβέρνηση επί Κατοχής και αργότερα διετέλεσε βουλευτής Α΄ Θεσσαλονίκης της ΕΡΕ και υφυπουργός Εθνικής Αμύνης με υπουργό τον Κωνσταντίνο Καραμανλή.

Βιογραφικά στοιχεία
-------------------

Γεννήθηκε στη Θεσσαλονίκη το 1897 εποχή που η πόλη ήταν ακόμα υπό οθωμανική κατοχή. Σπούδασε στη Στρατιωτική Σχολή Ευελπίδων (ΣΣΕ), από την οποία αποφοίτησε το 1918. Συμπλήρωσε τις σπουδές του στην τότε Ανωτέρα Σχολή Πολέμου, ενώ μετεκπαιδεύτηκε και στη Γαλλία (Γαλλική Σχολή Αεροπορίας και Γαλλική Σχολή Πολέμου). Όταν η Πολεμική Αεροπορία έγινε ανεξάρτητος κλάδος των ελληνικών Ενόπλων Δυνάμεων το 1930, ο Θεμελής εντάχθηκε σ' αυτή.

Την περίοδο της Κατοχής, ο Θεμελής διορίστηκε έμμισθος νομάρχης Πέλλας από την δωσιλογική κυβέρνηση Τσολάκογλου. Γι' αυτή τη θέση τον πρότεινε ο - επίσης διορισμένος από τους Ναζί - γενικός επιθεωρητής νομαρχιών Αθανάσιος Χρυσοχόου. Υποστήριξε ότι ο Θεμελής θα προάσπιζε όσο μπορούσε τα ελληνικά συμφέροντα απέναντι σε τυχόν αποσχιστικές τάσεις του σλαβόφωνου πληθυσμού. Παράλληλα, ο Θεμελής δραστηριοποιήθηκε και ως μέλος της αμφιλεγόμενης οργάνωσης «*Πανελληνίου Απελευθερωτικής Οργανώσεως* » (ΠΑΟ). Η όλη πολιτεία και συμπεριφορά του την περίοδο της Κατοχής είναι εξαιρετικά αμφιλεγόμενη, με αριστερούς, ΕΑΜογενείς αλλά και πολλούς κεντρώους να τον κατηγορούν ευθέως ως δωσίλογο, υπηρέτη των Γερμανών, και σφαγέα άμαχου πληθυσμού, ενώ αντίθετα οι δεξιοί θεωρούσαν ότι με τη δράση του προστάτευσε τα ελληνικά εθνικά συμφέροντα.

Κατά τον εμφύλιο πόλεμο ο Θεμελής πολέμησε και συνέχισε την καριέρα του στην Πολεμική Αεροπορία (τότε *Ελληνική Βασιλική Αεροπορία*), από την οποία τελικά αποστρατεύθηκε με το βαθμό του υποπτέραρχου.

Στη συνέχεια ασχολήθηκε με την πολιτική και εκλεγόταν βουλευτής Α΄ Θεσσαλονίκης με την ΕΡΕ από το 1956 έως το 1967, ενώ την τριετία 1958-61 ήταν υφυπουργός Εθνικής Αμύνης με υπουργό τον ίδιο τον Κωνσταντίνο Καραμανλή.

Το 1958 έλαβε διαστάσεις η Υπόθεση Μέρτεν που αφορούσε στον ναζιστή αξιωματούχο Μαξ Μέρτεν, κατηγορούμενο για εγκλήματα πολέμου στην περιοχή της Θεσσαλονίκης. Ο Μέρτεν αθωώθηκε στη Γερμανία, αλλά ισχυρίστηκε στην κατάθεσή του, ότι ο πρωθυπουργός Καραμανλής, ο υπουργός Εσωτερικών, Τάκος Μακρής, η σύζυγός του, Δοξούλα και ο υφυπουργός Εθνικής Άμυνας, Γεώργιος Θεμελής, υπήρξαν συνεργάτες των Γερμανών.

Πέθανε στις 30 Σεπτεμβρίου 1969, σε ηλικία 72 ετών.

Ήταν μέλος της Εταιρείας Μακεδονικών Σπουδών στην οποία δώρισε αριθμό βιβλίων.

Πηγές
-----

1. ↑  Ελληνικόν WHO'S WHO 1965, σελίδα 183
2. ↑  Ελληνικόν WHO'S WHO 1965, σελίδα 183
3. ↑  Ελληνικός Βορράς, 28 Σεπτεμβρίου 1969
4. ↑  Ελληνικόν WHO'S WHO 1965, σελίδα 183
5. ↑  *Στις ΗΠΑ αποκαλύπτουν τους ναζί τους. Εδώ τους τιμούμε*, 30 Οκτωβρίου 2014, www.avgi.gr
6. ↑  Έθνος, "Απεβίωσε και κηδεύεται σήμερον ο Γ. Θεμελής", 1-10-1969, σελ. 8.[*νεκρός σύνδεσμος*]
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 19 Μαΐου 2015.
Διάγραμμα των φωσφοδιεστερικών δεσμών (PO  4   3− ) μεταξύ τριών νουκλεοτιδίων.
Ένας **φωσφοδιεστερικός δεσμός** εμφανίζεται όταν ακριβώς δύο από τις υδροξυλομάδες στο φωσφορικό οξύ αντιδρούν με υδροξυλομάδες σε άλλα μόρια για να σχηματίσουν δύο εστερικούς δεσμούς. Ο "δεσμός" περιλαμβάνει αυτήν τη σύνδεση C-O-PO  2   -  -O-C. Η συζήτηση των φωσφοδιεστέρων κυριαρχείται από τον επιπολασμό τους σε DNA και RNA, αλλά οι φωσφοδιεστέρες εμφανίζονται και σε άλλα βιομόρια, π.χ. ακυλφορείς πρωτεϊνών.
Οι φωσφοδιεστερικοί δεσμοί αποτελούν τους σκελετούς του DNA και του RNA. Συγκεκριμένα, ο φωσφοδιεστερικός δεσμός συνδέει το 3' άτομο του άνθρακα ενός μορίου σακχάρου και το 5' άτομο του άνθρακα ενός άλλου. Αυτές οι ομάδες σακχαρίτη προέρχονται από δεοξυριβόζη σε DNA και ριβόζη σε RNA. Οι φωσφοδιεστέρες φορτίζονται αρνητικά σε pH 7.
Η άπωση μεταξύ αυτών των αρνητικών φορτίων επηρεάζει τη διαμόρφωση των πολυνουκλεϊκών οξέων. Το αρνητικό φορτίο προσελκύει ιστόνες, μεταλλικά κατιόντα όπως μαγνήσιο και πολυαμίνη.
Προκειμένου να σχηματιστεί ο φωσφοδιεστερικός δεσμός και να συνδεθούν τα νουκλεοτίδια, οι τρι-φωσφορικές ή δι-φωσφορικές μορφές των δομικών μονάδων των νουκλεοτιδίων διασπώνται για να εκπέμψουν την ενέργεια που απαιτείται για την αντίδραση της  ενζυμικής κατάλυσης.
Η υδρόλυση των φωσφοδιεστερικών δεσμών καταλύεται από φωσφοδιεστεράσες, οι οποίες εμπλέκονται στην επιδιόρθωση αλληλουχιών DNA.
Η σύνδεση φωσφοδιεστέρα μεταξύ δύο ριβονουκλεοτιδίων μπορεί να διασπαστεί με αλκαλική υδρόλυση, ενώ η σύνδεση μεταξύ δύο δεοξυριβονουκλεοτιδίων είναι πιο σταθερή υπό αυτές τις συνθήκες. Η σχετική ευκολία της υδρόλυσης του RNA είναι αποτέλεσμα της παρουσίας της 2' υδροξυλομάδας.

Ενζυματική δραστηριότητα
------------------------

Μια φωσφοδιεστεράση είναι ένα ένζυμο που καταλύει την υδρόλυση των φωσφοδιεστερικών δεσμών, για παράδειγμα έναν δεσμό σε ένα μόριο κυκλικού ΑΜΡ ή κυκλικού GMP.
A phosphodiesterase is an enzyme that catalyzes the hydrolysis of phosphodiester bonds, for instance a bond in a molecule of κυκλικού AMP, ή κυκλικού GMP.
Ένα ένζυμο που παίζει σημαντικό ρόλο στην επιδιόρθωση της οξειδωτικής βλάβης του DNA είναι η 3'-φωσφοδιεστεράση.
Κατά τη διάρκεια της αντιγραφής του DNA, υπάρχει μια οπή μεταξύ των φωσφορικών αλάτων στον σκελετό που άφησε η DNA πολυμεράση Ι. Η DNA λιγάση είναι ικανή να σχηματίσει έναν φωσφοδιεστερικό δεσμό μεταξύ των νουκλεοτιδίων.

Δείτε επίσης
------------

* Αντιγραφή του DNA, DNA, ATP
* Τειχοϊκά οξέα

Παραπομπές
----------

1. ↑  «Phosphodiester bond». *School of BioMedical Sciences Wiki*. Αρχειοθετήθηκε από το πρωτότυπο στις 30 Ιουνίου 2017. Ανακτήθηκε στις 18 Ιουνίου 2021.
2. ↑  Plaisance, Laplace (2007). *Fundamental Biochemistry* (3 έκδοση). McGraf Educational. σελίδες 331–334.
3. ↑  Kulkarni· και άλλοι. (2008). *Biochemistry*. Pragati Books. σελίδες 57–60.
4. ↑  Alberts· και άλλοι. (2017). *Molecular Biology of the Cell* (6 έκδοση). Garland Science. σελ. 240.
Οι **12οι Βαλκανικοί Αγώνες καλαθοσφαίρισης** διεξήχθησαν από τις **25-27 Σεπτεμβρίου 1970** στη Βουκουρέστι, Ρουμανίας. Μετείχαν τέσσερις χώρες και νικήτρια αναδείχθηκε η Γιουγκοσλαβία για δέκατη φορά. Τα μετάλλια κρίθηκαν στην διαφορά πόντων καθώς υπήρξε τριπλή ισοβαθμία μεταξύ Γιουγκοσλαβίας, Βουλγαρίας και Ρουμανίας. Πρώτος σκόρερ της διοργάνωσης αναδείχθηκε ο Μιχάι Άλμπου
με 62 πόντους.

Μεταλλιούχοι
------------

| Κατηγορία
 
  | Χρυσό
 
  | Αργυρό
 
  | Χάλκινο |
| --- | --- | --- | --- |
| Ανδρών |  Γιουγκοσλαβία |  Βουλγαρία |  Ρουμανία |

Τα αποτελέσματα
---------------

25/09 Ρουμανία-Γιουγκοσλαβία 75-78(32-38)
  

25/09 Ελλάδα-Βουλγαρία 80-95(34-44) 
  

26/09 Ελλάδα-Γιουγκοσλαβία 78-83(41-33) 
  

26/09 Ρουμανία-Βουλγαρία 85-84(48-41)
  

27/09 Γιουγκοσλαβία-Βουλγαρία 90-91(41-43) 
  

27/09 Ελλάδα-Ρουμανία 76-82(38-38)

Η βαθμολογία
------------

| Θέση | Ομάδα | ΑΓ | Ν | Η | ΠΥ | ΠΚ | ΔΙΑΦ |
| --- | --- | --- | --- | --- | --- | --- | --- |
| 1 | Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  | 3 | 2 | 1 | 251 | 244 | +7 (+2) |
| 2 | Βουλγαρία Βουλγαρία  | 3 | 2 | 1 | 270 | 255 | +15 (0) |
| 3 |  Ρουμανία | 3 | 2 | 1 | 242 | 238 | +4 (-2) |
| 4 | Ελλάδα Ελλάδα | 3 | 0 | 3 | 234 | 260 | -26 |
|

Εξωτερικοί σύνδεσμοι
--------------------

* Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5[*νεκρός σύνδεσμος*]
* Όλοι οι αγώνες της Εθνικής Ελλάδος στο Βαλκανικό Πρωτάθλημα
* 
* Αρχειοθετήθηκε 2019-11-14 στο Wayback Machine.
* 
*

Πηγές
-----

* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  *Košarkaška enciklopedija 1946-2000 : muške reprezentacije (2001)* (ISBN 978-86-82989-03-5)
* 100 χρόνια Μπάσκετ 1891-1991, Περιοδικό Τρίποντο, 1991
Οι **13οι Βαλκανικοί Αγώνες καλαθοσφαίρισης** διεξήχθησαν από τις **18-22 Αυγούστου 1971** στο Βιντίν, Βουλγαρίας. Μετείχαν πέντε χώρες και νικήτρια αναδείχθηκε η Βουλγαρία για τρίτη φορά σπάζοντας την δεκαετή κυριαρχία των Γιουγκοσλάβων. Το χάλκινο μετάλλιο κρίθηκε στην διαφορά πόντων καθώς υπήρξε τριπλή ισοβαθμία μεταξύ Τουρκίας, Ελλάδας και Ρουμανίας.

Μεταλλιούχοι
------------

| Κατηγορία
 
  | Χρυσό
 
  | Αργυρό
 
  | Χάλκινο |
| --- | --- | --- | --- |
| Ανδρών |  Βουλγαρία |  Γιουγκοσλαβία |  Τουρκία |

Τα αποτελέσματα
---------------

18/08 Ελλάδα-Βουλγαρία 70-92(29-47)
  

18/08 Τουρκία-Ρουμανία 88-89(82-82,35-36)
  

19/08 Ελλάδα-Γιουγκοσλαβία 64-79(36-37)
  

19/08 Βουλγαρία-Ρουμανία 75-73(43-35)
  

20/08 Ελλάδα-Ρουμανία 84-68(43-31)
  

20/08 Τουρκία-Γιουγκοσλαβία 61-90(31-41)
  

21/08 Τουρκία-Βουλγαρία 69-88(27-51)
  

21/08 Γιουγκοσλαβία-Ρουμανία 86-74(45-39)
  

22/08 Ελλάδα-Τουρκία 80-89(41-50)
  

22/08 Γιουγκοσλαβία-Βουλγαρία 72-80(40-35)

Η βαθμολογία
------------

| Θέση | Ομάδα | ΑΓ | Ν | Η | ΠΥ | ΠΚ | ΔΙΑΦ |
| --- | --- | --- | --- | --- | --- | --- | --- |
| 1 | Βουλγαρία Βουλγαρία  | 4 | 4 | 0 | 335 | 284 | +51 |
| 2 | Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  | 4 | 3 | 1 | 327 | 279 | +48 |
| 3 |  Τουρκία  | 4 | 1 | 3 | 307 | 347 | -40 (+8) |
| 4 | Ελλάδα Ελλάδα | 4 | 1 | 3 | 298 | 328 | -30 (+5) |
| 5 |  Ρουμανία | 4 | 1 | 3 | 304 | 333 | -29 (-13) |
|

Εξωτερικοί σύνδεσμοι
--------------------

* Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5[*νεκρός σύνδεσμος*]
* Όλοι οι αγώνες της Εθνικής Ελλάδος στο Βαλκανικό Πρωτάθλημα
* 
* Αρχειοθετήθηκε 2019-11-14 στο Wayback Machine.
* 
* 
* 
*

Πηγές
-----

* Durupınar, Mehmet. *Türk Basketbolunun 100 yıllık tarihi, (2009)*. Efes Pazarlama ve Dağıtım Ticaret A.Ş. (ISBN 978-975-00995-1-9)
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  *Košarkaška enciklopedija 1946-2000 : muške reprezentacije (2001)* (ISBN 978-86-82989-03-5)
* 100 χρόνια Μπάσκετ 1891-1991, Περιοδικό Τρίποντο, 1991
Ο **Αρταράμα Α΄** ήταν βασιλεύς των Χουρριτών του Μιτάννι, στα τέλη του 15ου αιώνα π.Χ. Η βασιλεία του συμπίπτει με αυτή των Αιγυπτίων Φαραώ Αμένοφις Β' και Τούθμωσις Δ΄. Δεν υπάρχουν πολλές πηγές σχετικά με την βασιλεία του, το όνομα του καταγράφεται στις Επιστολές της Αμάρνα ως ο πρώτος βασιλιάς των Μιτάννι που ίδρυσε συμμαχία με τον Τουθμώσι Δ΄ της Αιγύπτου. Το συμπέρασμα που προκύπτει με σκόρπιες σύγχρονες πηγές είναι ότι στην εποχή του το βασίλειο των Μιτάννι είχε εξασθενήσει από τις επιθέσεις των Χετταίων. Με απειλή να βρεθεί σε πόλεμο απέναντι σε δύο μέτωπα, τους Χιττίτες στα βόρεια και τους Αιγύπτιους στα νότια αποφάσισε να προσεγγίσει τον Αμένοφις Β΄ με πρόταση να μοιράσουν ειρηνικά τα εδάφη τους στην Συρία. Μια ειρηνική συνθήκη θα μπορούσε να εξελιχθεί σε στρατιωτική συμμαχία, οι Αιγύπτιοι ωστόσο τους θεωρούσαν ύποπτους και δεν έδιναν απάντηση για χρόνια. Σε κάποιο σημείο στην διάρκεια της βασιλείας του Τούθμωσις Δ΄ πρότεινε ο Φαραώ γάμο ανάμεσα στον ίδιο και την κόρη του Αρταράμα Α΄ αλλά ο ίδιος ο Αρταράμα Α΄ απέρριψε την πρόταση για άγνωστη αιτία. Οι Αιγύπτιοι αναγκάστηκαν να κάνουν επτά συνεχόμενες προτάσεις μέχρι ο Αρταράμα Α΄ αναγκαστεί τελικά να υποκύψει και να δεχτεί. Με τον γάμο αυτό γεννήθηκε ο εγγονός του ο μελλοντικός Αμένοφις Γ', τον ίδιο τον Αρταράμα Α΄ διαδέχθηκε στον θρόνο των Μιτάννι ο γιος του Σουττάρνα Β΄.

Παραπομπές
----------

1. ↑  Mario Liverani (2014). The Ancient Near East: History, Society and Economy. Routledge. Text 16.1
2. ↑
3. ↑  Bryce, σ. 144
4. ↑  Bryce, σ. 144
5. ↑  Bryce, σσ. 144-145
6. ↑  Bryce, σ. 145
7. ↑  Bryce, σ. 145

Πηγές
-----

* Bryce, Trevor (2005). The kingdom of the Hittites
Ο **Σουττάρνα Β΄** ήταν στις αρχές του 14ου αιώνα βασιλεύς των Χουρριτών του Μιτάννι, απόγονος και πιθανότατα γιος του κορυφαίου βασιλιά Αρταράμα Α΄. Συμμάχησε με τον Φαραώ της Αιγύπτου Αμένοφις Γ', η αλληλογραφία τους καταγράφεται στις Επιστολές της Αμάρνα *"EA#182"*, *"EA#183"* και *"EA#184"*. Η κόρη του δόθηκε σαν σύζυγος στον ίδιο τον Φαραώ το 10ο έτος της βασιλείας του για να επιβεβαιωθεί η συμμαχία ανάμεσα στα δύο κράτη, της έδωσε και μεγάλη προίκα. Στην διάρκεια της βασιλείας του Σουττάρνα Β΄ το βασίλειο των Μιτάννι έφτασε στο μέγιστο της ακμής και της ευημερίας του. Στα δυτικά βρίσκονταν οι Αλαλακή, τα σύνορα με την Αίγυπτο στην βόρεια Συρία προσδιορίστηκαν στον ποταμό Ορόντη. Βρέθηκαν πολλές πινακίδες του Σουττάρνα Β΄, οι δύο στο Ταλλ Μπαζί και τον Ευφράτη, οι υπόλοιπες σε άλλες τοποθεσίες. Η καρδιά του βασιλείου βρισκόταν στην κοιλάδα του ποταμού Αβώρ όπου είχαν τοποθετήσει την πρωτεύουσα τους Ουασουκάννι, η Ασσυρία όπως και τα Άρραφα στα ανατολικά ήταν υποτελή κράτη στην εποχή του. Οι Χετταίοι προσπάθησαν να κατακτήσουν τα βόρεια σύνορα των Μιτάννι αλλά ο Σουττάρνα Β΄ τους νίκησε. Τον διαδέχθηκε ο γιος του Τουσράττα αν και υπάρχουν πολλές αμφιβολίες.

Παραπομπές
----------

1. ↑  Dise Jr. Robert (2009). Ancient Empires before Alexander (DVD 2). Part 1 of 3. Chantilly, VA: The Teaching Company. σσ. Επιστολή 6: Mitanni and the Kassites
2. ↑  Moran, William L. (1992). The Amarna Letters. Baltimore: Johns Hopkins University Press. σ. 14
3. ↑  Schulman, Alan R. "Diplomatic Marriage in the Egyptian New Kingdom." Journal of Near Eastern Studies, Τομ. 38, Νο. 3, 1979, σσ. 177–193
4. ↑  Torrecilla, Eduardo, and Yoram Cohen. "A MITTANI LETTER ORDER FROM AZU (HAD 8) AND ITS IMPLICATIONS FOR THE CHRONOLOGY AND HISTORY OF THE MIDDLE EUPHRATES REGION IN THE LATE BRONZE AGE." Revue d’Assyriologie et d’archéologie Orientale, Τομ. 112, 2018, σσ. 149–158

Πηγές
-----

* Dise Jr. Robert (2009). Ancient Empires before Alexander (DVD 2). Part 1 of 3. Chantilly, VA: The Teaching Company. σσ. Επιστολή 6: Mitanni and the Kassites
* Moran, William L. (1992). The Amarna Letters. Baltimore: Johns Hopkins University Press.
* Schulman, Alan R. "Diplomatic Marriage in the Egyptian New Kingdom." Journal of Near Eastern Studies.
* Torrecilla, Eduardo, and Yoram Cohen. "A MITTANI LETTER ORDER FROM AZU (HAD 8) AND ITS IMPLICATIONS FOR THE CHRONOLOGY AND HISTORY OF THE MIDDLE EUPHRATES REGION IN THE LATE BRONZE AGE." Revue d’Assyriologie et d’archéologie Orientale.
Ο **Σαττουάρα** ήταν βασιλεύς των Χουριτών του Μιτάννι την περίοδο 1305-1285 π.Χ. Μετά την ήττα του από τον βασιλιά της Ασσυρίας Αντάντ Νιραρί Α΄ αναγκάστηκε να γίνει υποτελής του. Σε μια επιγραφή του Αντάντ Νιραρί Α΄ αναφέρεται ότι επαναστάτησε κάποια στιγμή εναντίον του και αναγκάστηκε να ανανεώσει τον όρκο υποταγής του. Ένας μετέπειτα βασιλιάς ο Σαττουάρα Β΄ κυβέρνησε ως υποτελής του Ασσύριου βασιλέως Σαλμανασέρ Α΄ έκανε μια δεύτερη επανάσταση εναντίον των Ασσυρίων. Δεν είναι ωστόσο γνωστό με βεβαιότητα αν η πρώτη έγινε από τον ίδιο τον Σαττουάρα ή τον γιο και διάδοχο του Βασασάττα.

Παραπομπές
----------

1. ↑  Mladjov, I. (2019). "The Kings of Mittani in Light of the New Evidence from Terqa", in: NABU 2019, No. 1, March, σ. 34
2. ↑

Πηγές
-----

* Mladjov, I. (2019). "The Kings of Mittani in Light of the New Evidence from Terqa".
Ο **Σωσίας** ήταν αρχαίος Θράκας, ειδικός στα λατομεία, τον οποίο ο Νικίας είχε διορίσει ως επιστάτη στα Μεταλλεία Λαυρίου.

Ο Ξενοφών αναφέρει ότι ο Νικίας πλήρωσε ένα εκπληκτικό για την εποχή του ποσό για να αγοράσει τον Σωσία. Για παράδειγμα, μια δραχμή ήταν τότε το μεροκάματο ενός εργάτη, ενώ η τιμή ενός σκλάβου ανέρχονταν στις 150 ως 200 δραχμές. Προφανώς ο Νικίας ήταν τόσο πεπεισμένος για τις ικανότητες του Σωσία που προθυμοποιήθηκε να πληρώσει ένα τάλαντο που ισοδυναμούσε με 6.000 δραχμές, για να τον αγοράσει. Ο Νικίας επιφόρτωσε τον Σωσία με την επόπτευση όλων των εργασιών στο μεταλλείο του Λαυρίου και του έδωσε να διατάζει 1000 σκλάβους για την δουλειά. Για αντάλλαγμα, ο Σωσίας υποχρεώθηκε να αποδίδει 1000 οβολούς καθημερινό καθαρό κέρδος, δηλαδή έναν οβολό για κάθε σκλάβο.

Πηγές
-----

* Δημοσθένης: "*Κατα Πανταίνετου*" (Ομιλία 37).
* Ξενοφών: "*Πόροι ή περί προσόδων*". (4, 13).
* Ξενοφών: "*Erinnerungen an Sokrates*" ("Αναμνήσεις", Βιβλίο 1 5,2).

Βιβλιογραφία
------------

* August Boeckh: "*Über die laurischen Silberbergwerke in Attika*". Berlin 1818.
* Ζίγκφριντ Λάουφερ: "*Die Bergwerkssklaven von Laureion*". Franz Steiner Verlag, Stuttgart 1979.
«**Η δύση λάμπει!**» είναι βραβευμένη γερμανική ταινία μεγάλου μήκους του 1982 με πρωταγωνιστές τον Άρμιν Μίλερ-Σταλ και την Μπέατρις Κέσσλερ.

Πλοκή
-----

Βρισκόμαστε προς τα τέλη του ψυχρού πολέμου. Ένας κατάσκοπος ονόματι «Καρλ» εργάζεται στο Υπουργείο Κρατικής Ασφάλειας της Ανατολικής Γερμανίας. Η νέα του αποστολή είναι να παραλάβει βιομηχανικά μυστικά της εταιρείας MMU που θα του προμηθεύσει ο πληροφοριοδότης «Χάιντς». Ο Κάρλ συναντάει τον Χάιντς στον σιδηροδρομικό σταθμό του Μονάχου. Ο Χάιντς όμως είναι η Ντάγκμαρ, γυναίκα του πρώην βιομήχανου της εταιρίας MMU ο οποίος είχε σκοτωθεί σε αεροπορικό δυστήχημα. Η Ντάγκμαρ είναι πεπεισμένη ότι ο σύζυγός της είχε πέσει θύμα της δυτικογερμανικής μυστικής υπηρεσίας και από εκδίκηση μαρτυράει τα απόρρητα έγγραφα στην μυστική υπηρεσία της Ανατολικής Γερμανίας. Κάποιος όμως αντικαθιστά τα γνήσια με πλαστά αντίγραφα των εγγράφων, κάτι που ο Καρλ μυρίζεται. Ο Καρλ και η Ντάγκμαρ θα συνδεθούν όλο και περισσότερο, ενώ η κόρη της, Ίνα, επικροτεί τον δεσμό τους. Οι δύο πρωταγωνιστές θα χάσουν όλο και περισσότερο την πραγματική τους αποστολή. Ο Καρλ πέφτει σε ενέδρα αλλά κατορθώνει να ξεφύχει και εξαφανίζεται, ενώ η Ντάγκμαρ πεθαίνε σε αυτοκινιτιστικό δυστύχημα. Μένει μόνο η Ίνα, ως πιθανός συνδετικός σύνδεσμος με τον Καρλ.

Παραπομπές
----------

1. ↑  www.imdb.com/title/tt0083320/. Ανακτήθηκε στις 1  Μαΐου 2016.
2. ↑  *filmportal.de*.
3. ↑  www.filmdienst.de/film/details/11701/der-westen-leuchtet.